钦定古今图书集成/明伦汇编/闺媛典/第278卷 > 皇清十一 > 刘崇德妻陆氏
## 钦定古今图书集成/明伦汇编/闺媛典/第278卷 > 皇清十一 > 刘崇德妻陆氏

按《郧阳府志》：“陆氏，诸生刘崇德妻。年十七，归德。越五年，德亡，一子甫期月，氏剪发自誓。崇祯末，大乱，奉姑抱子亡匿山中。贼义而舍之，复归城。时贼围城，饥死载道。氏为人佣工，得升合，不自食，惟以食姑，骨瘦如柴，几死者数。姑殁，祭葬尽力。教子戴一成贡士，守节四十五年。顺治十四年，有司旌之。”